open-index/open-wikipedia-markdown huggingface dataset:
Minesotos Wild

**Minesotos „Wild“** – () NHL Vakarų konferencijos Šiaurės Vakarų pogrupio ledo ritulio komanda iš Minesotos miesto Sent Polo.

## Istorija

1997 m. Nacionalinė ledo ritulio asociacija pranešė, kad Minesotos „Wild“ komanda buvo apdovanota galimybe žaisti NHL čempionate. 

## Sezonai

## Nuorodos

*Oficiali klubo svetainė
Komtūras

**Komtūras** – pareigos Vokiečių ordine ir Livonijos ordine, analogiškos kitų riterių ordinų komandorams. Komtūras vadovavo *[[komtūrija]]i* ( ar *Komturei*, ). Komtūrams pavaldūs buvo *prokuratoriai*.
Komtūrija

**Komtūrija** () - mažiausias administracinis riterių ordino vienetas, kuriam vadovaudavo komtūras. Pirmosios komtūrijos atsirado hospitaljerų ordine, vėliau jas turėjo Vokiečių ir Livonijos ordinai. Tamplierių ordine komtūrijas atitiko *preciptorijos*, kituose ordinuose - *[[komandorija|komandorijos]]*.

Apie 1300 m. Vokiečių ordinas turėjo apie 300 komtūrijų, kurios buvo išsibarsčiusios visoje Europoje nuo Sicilijos iki Pabaltijo. Komtūriją sudarydavo viena pilis ir ją supanti teritorija, tad komtūrijos atitiko *[[kaštelionas|kaštelionijas]]* arba *[[Šatelenas|šatelenijas]]* ne ordinų teritorijose. Skurdžiausios komtūrijos gebėdavo į kariuomenę pasiųsti dešimtį ginkluotų karių, o pajėgiausios - virš tūkstančio ginkluotų karių.
Aurimė Rinkevičiūtė

**Aurimė Rinkevičiūtė** (g. 1990 m. sausio 26 d. Kaune) – Lietuvos krepšininkė.

Geriausia 2008 m. Europos jaunių čempionato krepšininkė.

Iki 2019 m. jauniausia Lietuvos moterų krepšinio rinktinės žaidėja (debiutavo 16 metų), titulą perėmė Justė Jocytė (debiutavo 13 metų).

## Pasiekimai

* 2006 m. Europos jaunučių (iki 16 metų) merginų čempionato 3 vietos laimėtoja
* 2008 m. Europos jaunių (iki 18 metų) merginų čempionato 1 vietos laimėtoja
* 2008 m. Europos jaunių (iki 18 metų) merginų čempionato naudingiausia žaidėja

## Šaltiniai
Jurijus Dombrovskis

**Jurijus Dombrovskis** (, 1909 m. gegužės 12 d. Maskva – 1978 m. gegužės 29 d. ten pat) – rusų rašytojas, literatūros kritikas, disidentas.

## Biografija
Gimė inteligentų šeimoje, tėvas – judėjų tikėjimo Rusijos imperijos valstybės veikėjas, prisiekusysis advokatas, motina Lidija Kraineva – evangelikų liuteronų tikėjimo mokslininkė biologė. 1926–1932 m. studijavo Aukštuosiuose literatūros kursuose Maskvoje.

1933 m. suimtas ir ištremtas į Almatą. Tačiau ir ten 1939 m. suimtas už straipsnį laikraštyje „Kazachstanskaja pravda“, nuteistas už antitarybinę veiklą, kalėjo Kolymos lageriuose. 1943 m. tapęs invalidu iš lagerio paleistas. Grįžęs į Almatą dirbo teatre, skaitė paskaitas apie Viljamo Šekspyro kūrybą. 1949–1955 m. vėl kalintas Taišeto lageriuose. 1956 m. leista grįžti į Maskvą, užsiėmė literatūrine veikla.

1978 m. Prancūzijoje išspausdinus jo romaną „Nereikalingų dalykų fakultetas“ buvo tardytas KGB, o gegužės viduryje, ką tik atšventęs savo 69-ąsias metines, buvo gatvėje prie Centrinių literatų namų restorano sumuštas ir mirė ligoninėje.

## Kūryba
Parašė romanus „Deržavinas“ (*Державин*, 1939 m.), „Beždžionė grįžta savo kaukolės“ (*Обезьяна приходит за своим черепом*, parašytas 1943 m., išspausdintas 1958 m.) apie nacių įsigalėjimą Vakarų Europoje. Romanų dilogijoje „Senienų saugotojas“ (*Хранитель древностей* 1964 m.) ir Nereikalingų dalykų fakultetas (*Факультет ненужных вещей*, parašytas 1964 m., išleistas 1978 m.) vaizduojamas stalininio teroro laikotarpis, socialinė analizė jungiama su filosofiniais apmąstymais.

Parašė novelių apie V. Šekspyrą rinkinį „Juodbruva ledi“ (*Смуглая леди*, 1989 m.), apysaką „Dailininkas Kalmykovas“ (*Художник Калмыков*, 1970 m.), eilėraščių, straipsnių apie literatūrą.

## Šaltiniai
DCF77

**DCF77** – ilgųjų bangų tikslaus laiko ir etaloninio dažnio radijo stotis Vokietijoje.

Jos pirminis ir rezervinis siųstuvai yra Mainflingene, apytiksliai 25 km į pietryčius nuo Frankfurto. DCF77 nuo 1959 m. transliuoja etaloninio dažnio signalą. Datos ir tikslaus laiko informacija pradėta transliuoti 1973 m.

Stoties šaukinio DCF77 raidės ir skaičiai reiškia: D – *Deutchland* (Vokietija), C – ilgųjų bangų signalas, F – Frankfurtas, 77 – dažnis (77,5 kHz).

77,5 kHz signalas yra generuojamas pagal stotyje esančius atominius laikrodžius, kurie susieti su pagrindiniais Vokietijos laikrodžiais Braunšveige. 50 kW siųstuvo signalas gali būti priimamas didelėje Europos dalyje – 2000 km spinduliu apie stotį, priėmimas didesniu spinduliu priklauso nuo sklidimo sąlygų ir trikdžių, pavyzdžiui, naktį signalas patikimai priimamas Portugalijoje. DCF77 siunčiamas amplitude moduliuotas signalas perduoda laiko informaciją 1 bit/s greičiu. Kartu su laiko informacija, fazine moduliacija siunčiama 511 bitų pseudo - atsitiktinė seka. Taip siekiama sumažinti laiko paklaidas, atsirandančias dėl signalo sklidimo trukmės.

Kiekvieną minutę išsiunčiama tokia informacija:
* data ir laikas;
* korekcinės sekundės įspėjimo bitas;
* vasaros laiko bitas;
* pirminio/rezervinio siųstuvo identifikavimo bitas;
* keletas pariteto bitų.

Nuo 2003 m., 14 iki tol nenaudotų laiko kodo bitų naudojami civilinės saugos pavojaus signalams. Kol kas tai tik eksperimentinė sistema, kurios tikslas – pakeisti dabartinį Vokietijos civilinės saugos sirenų tinklą.

Radijo bangomis valdomi laikrodžiai Europoje išpopuliarėjo nuo vėlyvųjų 1980 m., dauguma jų naudoja DCF77 signalą laikui tikslinti.

## Nuorodos
* Oficialus DCF77 tinklalapis PTB
* Atominis laikrodis Frankfurte/Vokietija
* Laiko kodo paaiškinimas
Barchanas

**Barchanas** – pusmėnulio ar pasagos pavidalo smėlio kalva su pavėjui nukreiptais ragais, dykumų kopa.

Susidaro smėlingose dykumose, kur smėlio sluoksnį pusto vienos vyraujančios krypties vėjas, sūkuriuodamas šiurkščiame paviršiuje arba prieš kliūtį. Santykinis aukštis nuo 0,5 iki 150 m, bet pasitaiko ir aukštesnių. Priešvėjiniai šlaitai lėkšti, apie 5-15°, ilgi, pavėjiniai statūs, paprastai iki 34°, trumpi.

Barchanai slenka nuo keliasdešimt centimetrų iki kelių šimtų metrų per metus. Augdami ir slinkdami į priekį jie jungiasi, sukimba ragais arba prisišlieja vienas prie kito ir sudaro grandines, kalvagūbrius. Dėl vyraujančių vėjų krypties kaitos formuojasi sudėtingo pavidalo barchanų kompleksai.

## Garsiausi barchanai
* Mirties slėnis JAV
* Kompleksinis barchanas „Septintoji kopa“, Namibijos dykuma
* Dainuojantis barchanas, Kazachija, Almatos sritis, Altyn-Emelio nacionalinis parkas

## Lietuvoje
Lietuvoje panašūs procesai vyko Kuršių nerijoje, kur slenkančios kopos yra užpylę smėliu 14 kaimų, iš kurių žymiausi Karvaičiai, Kuncai, Smiltynė, Šarkuva. Nuo XVIII a., pradėjus kopų želdinimą, smėlio slinkimas sustabdytas.

## Šaltiniai

## Nuorodos
* Libijos dykuma
Ajakučo departamentas

**Ajakučo departamentas** (, ) – departamentas Peru pietinėje dalyje. Ribojasi šiaurėje su Chunino departamentu, šiaurės rytuose – su Uankavelikos, vakaruose – su Ikos, pietuose – su Arekipos, rytuose – su Apurimako ir šiaurės rytuose su Kusko departamentu. Administracinis centras – Ajakučas.

## Istorija

Archeologiniai radiniai liudija, kad Ajakučo apylinkės buvo gyvenamos prieš 20 tūkst. metų. Pirmoji svarbi regiono kultūra buvo Pokroso, gyvavusi Uamangos provincijoje. Vėliau aplink Uantos miestą vystėsi Vario kultūra iki kol buvo asimiliuota ir užkariauta inkų (užkariavo inka Virakoča). Tarp inkų ir Vario kultūros genčių vyko nuožmūs mūšiai. Į regioną atvykę ispanai rado gerai organizuotas ir sunkiai užkariaujamas gyvenvietes. 1539 m. Francisco Pizarro įsakymu įkurtas Ajakučo miestas. 1677 m. įkurtas San Cristóbal de Huamanga nacionalinis universitetas. 1824 m. prie Ajakučo vyko Ajakučo mūšis, kuriame susidūrė rojalistų ir nepriklausomybės kovotojų, vadovaujamų Antonio José de Sucre pajėgos.

XX a. 9-ajame dešimtmetyje Ajakučo regione buvo išsikerojęs „Švytinčio Kelio“ (*Sendero Luminoso*) judėjimas, vyko partizaninis karas.

## Geografija
Ajakučo departamentas išsidėstęs Andų kalnų srityje. Svarbiausios viršukalnės: Sara Sara ugnikalnis (5505 m), Portugesos k. (5167 m), Karvarasas (5112 m). Vyrauja šaltas tačiau švelnus klimatas. Slėniuose šiek tiek šilčiau. Ajakuče temperatūra dieną paprastai siekia 15&nbsp;°C, bet naktį gali nukristi žemiau 0&nbsp;°C. Svarbiausios upės: Pampamarka, Sondondas, Lukanasas, Pampa. Didžiausias ežeras – Parinakočia. Vyrauja skurdi aukštikalnių augalija.

## Ekonomika
Daugiausia vystomas žemės ūkis. Auginami kukurūzai, miežiai, kviečiai, vynmedžiai. Departamente yra keletas turistinių objektų: Ajakučo miestas su vertingais bažnyčių altoriais ir kitais meno kūriniais, Vario akviadukas, Piedra Pulida griuvėsiai, gražūs kalnų kraštovaizdžiai.

## Provincijos
Ajakučo departamentas padalintas į 11 provincijų (skliustuose pateiktas admnistracinis centras).
* Kangaljo provincija (Kangaljas)
* Huantos provincija (Huanta)
* Huamangos provincija (Ajakučas)
* Huanka Sankoso provincija (Huanka Sankosas)
* La Maro provincija (San Migelis)
* Lukanaso provincija (Pukijas)
* Parinakočos provincija (Korakora)
* Paukar del Sara Sara provincija (Pausa)
* Sukrės provincija (Kerobamba)
* Victor Fajardo provincija (Uankapis)
* Vilkas Huamano provincija (Vilkashuamanas)

## Nuorodos
* Oficiali svetainė
LMKL

**Smart Way Moterų Lietuvos krepšinio lyga (MLKL)**– Moterų Lietuvos krepšinio lyga (dar vadinama Moterų LKL). 2023-2024 metų MLKL A divizione žaidžia 6 komandos, B divizione - 13 komandų.

## 2023–2024 m. sezono komandos (A) divizionas

* Vilniaus Kibirkštis
* Klaipėdos LCC tarptautinis universitetas
* Klaipėdos Neptūnas - Amberton
* Kauno Aistės - LSMU
* Šiaulių Šiauliai - Vilmers
* MKK Panevėžys

## 2023–2024 m. sezono komandos (B) divizionas

* Vilniaus universitetas
* Kauno LSU - Kaunas
* Vilniaus Kibirkštis - VKM
* Alytaus RKL-GUT.LT
* Vilniaus BC 7bet
* KK Patriotės
* Vilniaus DPV
* Lietuvos sveikatos mokslų universitetas
* Panevėžio Naftėnas-R.Sargūno SG-SC
* Kėdainių SC
* Druskininkų BC Deivės
* Vilniaus Kamanė
* Šiaulių KA Saulė - ŠSG

## Lygos čempionės

* 1989–1990 Vilniaus „Kibirkštis“
* 1990–1991 Vilniaus „Kibirkštis“
* 1991–1992 Vilniaus „Kibirkštis“
* 1992–1993 Vilniaus „Kibirkštis“
* 1993–1994 Kauno LKKI Viktorija
* 1994–1995 Vilniaus „Lietuvos telekomas“
* 1995–1996 Vilniaus „Lietuvos telekomas“
* 1996–1997 Kauno „Laisvė“
* 1997–1998 Kauno „Laisvė“
* 1998–1999 Kauno „Laisvė“
* 1999–2000 Vilniaus „Lietuvos telekomas“
* 2000–2001 Vilniaus „Lietuvos telekomas“
* 2001–2002 Vilniaus „Lintel 118“
* 2002–2003 Vilniaus „Lietuvos telekomas“
* 2003–2004 Vilniaus „Lietuvos telekomas“
* 2004–2005 Vilniaus „Lietuvos telekomas“
* 2005–2006 Vilniaus „Lietuvos telekomas“
* 2006–2007 Vilniaus „TEO“
* 2007–2008 Vilniaus „TEO“
* 2008–2009 Vilniaus „TEO“
* 2009–2010 Vilniaus „TEO“
* 2010–2011 Kauno „VIČI-Aistės“
* 2011–2012 Kauno „VIČI-Aistės“
* 2012–2013 Vilniaus "Kibirkštis–VIČI"
* 2013–2014 Vilniaus "Kibirkštis–VIČI"
* 2014–2015 Utenos "Utena"
* 2015–2016 Kauno rajono "Hoptran Sirenos"
* 2016–2017 Marijampolės „Sūduva“
* 2017–2018 Kauno rajono "Hoptran Sirenos"
* 2018–2019 Kauno Aistės-LSMU
* 2020–2021 Vilniaus Kibirkštis-MRU
* 2021–2022 Vilniaus Kibirkštis
* 2022–2023 Vilniaus Kibirkštis

## Nuorodos
* Oficialus lygos puslapis
Nacionalinė futbolo lyga

**Nacionalinė futbolo lyga** () – JAV amerikietiško futbolo lyga, kurioje žaidžia 32 komandos padalintos į dvi konferencijas (AFL) ir (NFL), kurios savo ruožtu padalintos į keturis divizionus po 4 komandas. Reguliarusis sezonas prasideda nuo rugsėjo ir tęsiasi iki vėlyvo gruodžio arba ankstyvo sausio.

Parodomasis sezonas prasideda vasaros pabaigoje. Kiekviena NFL komanda žaidžia ketverias rungtynes.

Reguliarusis sezonas susideda iš šešiolikos susitikimų. Kiekvienai komandai skiriam viduryje sezono yra skiriama viena poilsio savaitė. Kiekviena komanda du kartus susitinka su kitomis savo diviziono komandomis. Kitas aštuonias rungtynės kiekviena komanda žaidžia su kitų divizionų komandomis.
  
Reguliaraus sezono pabaigoje šešios komandos iš kiekvienos konferencijos patenka į NFL atkrintamąsias varžybas, iš kurių pralaimėjus iškart iškrentama. Ankrintamųjų varžybų finalas vadinamas Supertaure (). Savaitę prieš Supertaurę, vyksta visų žvaigždžių rungtynės, vadinamos Pro taure (angl. *Probowl*).

## NFL naujokų birža

NFL naujokų birža vyksta balandžio mėnesį. Blogiausia sezono komanda gauną pirmą šaukimą. Naujokų birža susideda iš 7 ratų. 1-2 ratas vyksta naujokų biržos šeštadienį, o 3-7 ratai sekmadienį. Jei komanda per tam tikrą laiką nepasirenka šaukimo, komandos einančios po jos gali pasirinktį už ją ir šaukimas tampa jos. Komanda skiriami vieneri metai, per kuriuos ji turi pasirašyti sutartį su pasirinktu žaidėju. Jei ji to nepadaro, žaidėjas gali dalyvauti kitoje naujokų biržoje.

## Komandos
NFL lygoje yra 32 komandos. Kiekviena komanda gali turėti 53 žaidėjus, bet varžyboms registruoti galima tik 45.

## Amerikos futbolo konferencija
** Rytų pogrupis
*** Bafalo „Bills“
*** Majamio „Dolphins“
*** Naujosios Anglijos „Patriots“
*** Niujorko „Jets“
** Šiaurės pogrupis
*** Baltimorės „Ravens“
*** Sinsinačio „Bengals“
*** Klivlando „Browns“
*** Pitsburgo „Steelers“
** Pietų pogrupis
*** Hiustono „Texans“
*** Indianapolio „Colts“
*** Džeksonvilio „Jaguars“
*** Tenesio „Titans“
** Vakarų pogrupis
*** Denverio „Broncos“
*** Kanzas Sičio „Chiefs“
*** Los Andželo „Chargers“
*** Las Vegaso „Raiders“

## Nacionalinė futbolo konferencija
** Rytų pogrupis
*** Dalaso „Cowboys“
*** Niujorko „Giants“
*** Filadelfijos „Eagles“
*** Vašingtono „Commanders“
** Šiaurės pogrupis
*** Čikagos „Bears“
*** Grin Bėjaus „Packers“
*** Minesotos „Vikings“
*** Detroito „Lions“
** Pietų pogrupis
*** Atlantos „Falcons“
*** Karolinos „Panthers“
*** Naujojo Orleano „Saints“
*** Tampos Bėjaus „Buccaneers“
** Vakarų pogrupis
*** Arizonos „Cardinals“
*** Los Andželo „Rams“
*** San Francisko „49ers“
*** Sietlo „Seahawks“

## Marškinėlių numeriai
NFL lygoje žaidėjai vilki pozicijos, kurioje jie žaidžia, numerius.

## Nuorodos
* Oficialus lygos puslapis
* Supertaurės puslapis
Jusufas Abu Jakubas

**Jusufas Abu Jakubas** (*abū yūsuf ya`qūb an – nāṣr*, arab.: أَبُو يُوسُف يَعقُوب الناصر, g. nežinoma – m. 1307 m. gegužės 13 d.) – nuo 1286 m. Marinidų dinastijos Maroko sultonas.

Jusufas Abu Jakubas buvo Abu Jusufo Jakubo sūnus.

## Istorija
Pirmus savo valdymo metus Jusufas Abu Jakubas turėjo slopinti giminaičių ir atskilusių genčių sukilimus. 1290 m. apsupo ir bandė užimti Tlemseną, bet nesėkmingai. 1295 m. jis vėl pradėjo karą su savo kaimynu iš Alžyro ir užėmė Taurirtą prie Za upės, 1296 m. – Udždą, 1298 m. – Tauntą (Rifo kalnai) ir Nedromą (Tlemseno vilaja). 1299 m. gegužę apsupo Tlemseną ir laikė apsuptyje 8 metus. Per tuos metus Marinidai vadovaujami Jusufo Abu Jakubo užėmė visą vidurio Magrebą. 1307 m. atrodė, kad Tlemsenas jau pasiduos, bet kažkokios tamsios haremo istorijos metu, gegužės 13 d. Jusufą Abu Jakubą nužudė jo eunuchas.

1295–1298 m. Jusufas Abu Jakubas turėjo kariauti su savo maištingu sūnumi Abu Amiru, kuris buvo įsitvirtinęs Gomaro genties rajone (dabar Tetuanas).

## Nuorodos
* ''Istorinis žodynas'' 
* ''Musulmonų vadovai''
Dovydas Gardiniškis

**Dovydas Gardiniškis** (, mirė 1326 m.) – Lietuvos Didžiosios Kunigaikštystės kunigaikštis, Gardino seniūnas, žymiausias didžiojo kunigaikščio Gedimino karvedys.

Pasak Motiejaus Strijkovskio užfiksuotos istorinės tradicijos - Gedimino žentas. Pirmą kartą minimas 1314 m., kai nuo Vokiečių ordino kariuomenės padėjo apginti Naugarduką. Jo vyrai sunaikino kryžiuočių maisto bei pašarų atsargas ir šie grįždami dėl bado prarado daug karių ir arklių. 1319 m. su 80 karių įsiveržė į Prūsijos Vohnsdorfo (Unsatrapis) pilies apylinkes Alnos žemupyje.

1322–1323 m. padėjo pskoviečiams atremti Livonijos vokiečius. 1323–1326 m. Lietuvos didžiojo kunigaikščio Gedimino vietininkas Pskove. Padėjo pskoviečiams išsivaduoti iš Naugardo įtakos. 1323 m. pabaigoje ar 1324 m. pirmoje pusėje nusiaubė Mozūriją, užmezgusią draugiškus ryšius su Vokiečių ordinu.

1326 m. vasario – kovo mėn. per Brandenburgo žygį vadovavo Gedimino lietuvių kariuomenei, kuri kartu su Lenkijos karaliaus Vladislovo Lokietkos lenkų kariuomene, kai Gedimino duktė Aldona ištekėjo už Vladislovo Lokietkos sūnaus Kazimiero, užpuolė Šventosios Romos imperijos imperatoriaus Liudviko IV Bavaro sūnaus Brandenburgo markgrafo Voldemaro žemes. Grįžtant po sėkmingo žygio mozūrų bajoras Andrius Gostas Dovydą nužudė iš pasalų.

Teigiama, kad palaidotas Gardine, prie Boriso ir Glebo bažnyčios. Labiau istoriškai pagrįsta versija leidžia spėti, kad palaidojimo vieta - diduomenės nekropolis prie Gardino Žemutinės bažnyčios.

## Šaltiniai

* Беларуская энцыклапедыя: У 18 т. Т. 5. — Мінск, 1997. С. 565
* Šapoka, Adolfas (1937). "Dovydas". // Vaclovas Biržiška (ed.). *Lietuviškoji enciklopedija,* T. 6. Kaunas: Spaudos fondas. pp. 1334–1336

## Išnašos
Karnatakos istorija

**Karnatakos istorija** – Karnatakos (iš *karu nadu* – „juodasis kraštas“), pietvakarių Indijos regiono, gyvenamo kanarų tautos, istorija. Šiame regione nuolat kildavo galingos imperijos, kurios neretai valdydavo ir kitus Indijos regionus. Indijos valstybės dalimi Karnataka tapo tik Britų Indijos laikais.

## Senovės laikotarpis

Nuo III a. pr. m. e. Karnataka buvo valdoma maurjų dinastijos, kurią II a. pr. m. e. pakeitė telugų Satavahanų dinastija (kilusi iš Andhros regiono). Šiai sužlugus II a. pabaigoje, kurį laiką Karnatakoje viešpatavo smulkios regioninės dinastijos, tarp kurių svarbiausios buvo Čutai ir kitos.

IV a. viduryje Karnatakos teritorija buvo pasidalinta tarp keleto svarbiausių galybių: didesnėje dalyje susikūrė Kadambų, o pietinėje Karnatakoje – Gangų valstybės. Pajūrio regionus valdė alupų dinastija.

Šiose valstybėlėse pirmą kartą kanadų kalba pradėta vartoti oficialiai, formavosi savitas raštas.

## Karnatakos imperija
Nuo VI a. kadambų valdyta Karnatakos dalis tapo galinga galinga imperija, užvaldžiusi ir kitas Pietų Azijos teritorijas: pirmiausia Maharaštrą šiaurėje ir Andhrą rytuose. Per tą laiką pasikeitė keletas dinastijų.

Pirmoji jų buvo Čalukjų imperija (VI–VIII a). VIII–X a. juos pakeitė Raštrakutų dinastija, o X–XII a. vėl valdė sugrįžę Čalukjai (vadinami Vakarų Čalukjais). Šių trijų dinastijų metu 600 metų Karnataka politiškai ir kultūriškai įsigalėjo visoje Vidurio Indijoje.

## Hoišalai ir Vidžajanagarai
XII a. žlugus Vakarų Čalukjų imperijai, ji suskilo į tris dalis, kurios davė pradžią dabartinėms Karnatakos, Maharaštros ir Andhra Pradešo valstijoms. Etninėje Karnatakoje įsigalėjo Hoišalų dinastija.

Po trumpos musulmonų invazijos iš šiaurės, XIV a. Karnatakoje susikūrė Vidžajanagara imperija, kuri užkariavo ir Pietų Indiją, t. y. Tamilakamą.

## Maisoro karalystė
Žlungant Vidžajanagarai, XVI a. pabaigoje, Karnatakos teritorijas užvaldė Maisoro sultonatas, kuris egzistavo iki pat XX a. Net Britų Indijos laikais jo savivalda nebuvo panaikinta.

## Karnatakos valstija
*Pagrindinis straipsnis: [[Karnataka]]*

Po Indijos nepriklausomybės Maisoro sultonatas tapo Maisoro valstija. 1973 m. ji buvo pervardinta į Karnataką.
Brandenburgo žygis

**Brandenburgo žygis** – jungtinės Lietuvos Didžiosios Kunigaikštystės didžiojo kunigaikščio Gedimino ir Lenkijos karaliaus Vladislovo Lokietkos kariuomenių žygis į Brandenburgo markgrafystę, vykęs 1326 m. vasario - kovo mėn.

## Priežastys
1325 m. Gediminas sudarė prieš Vokiečių ordiną nukreiptą LDK karinę sąjungą su Lenkija. Tais pačiais metais Gedimino duktė Aldona ištekėjo už Lenkijos karaliaus Vladislovo Lokietkos sūnaus Kazimiero. Tuo pačiu Lietuvos Didžioji Kunigaikštystė įsitraukė į popiežiaus Jono XXII vadovaujamą koaliciją prieš Šventosios Romos imperijos imperatorių Liudviką IV Bavarą, remiantį Vokiečių ordiną. Vladislovas I Lokietka norėjo iš Brandenburgo markgrafo sosto pašalinti imperatoriaus sūnų Liudviką. Jono XXII pasiuntinių spaudžiamas Vokiečių ordinas turėjo praleisti apie 1200 rinktinių lietuvių raitelių, kuriems vadovavo didžiojo kunigaikščio karvedys Dovydas Gardiniškis. 

## Žygio eiga
1326 m. vasario 10 d. lietuviai susijungė su lenkais ir apiplėšė Mendžižeco () apylinkes. Iki kovo pradžios lietuvių ir lenkų kariuomenė nusiaubė Brandenburgo markgrafystę, tuo pačiu ir Berlyną. 

Lietuviai netrukdomi parsigabeno didelį grobį. Vien belaisvių buvo apie 6000. 

Tačiau Lietuvos kariuomenei grįžtant namo, mozūrų, kurie rėmė Vokiečių ordiną, bajoras Andrius Gostas iš pasalų nužudė Dovydą Gardiniškį. Manoma, kad žygyje dalyvavo ir Pilėnų kunigaikštis Margiris.

## Pasekmės
Liudvikas Jaunesnysis išliko Brandenburgo markgrafu. Pagonių lietuvių įsiveržimas vokiečių žemėse ir Čekijoje sukėlė didžiulį pasipiktinimą Vladislovu I Lokietka ir Jonu XXII. Popiežius atsiribojo nuo Lenkijos ir Lietuvos valdovų veiksmų ir nebegalėjo su Gediminu atnaujinti derybų dėl krikšto, bet žygis sustiprino LDK ir Lenkijos karinę sąjungą. Ji Lietuvos Didžiajai Kunigaikštystei labai pravertė kai 1328 m. pasibaigė paliaubos ir Ordinas vėl pradėjo karą su Lietuva ir 1329 m., kai ją užpuolė Čekijos karalius Jonas Liuksemburgas.

## Literatūra

* Stephen C. Rowell, *Lithuania Ascending*, 2014, Cambridge University Press, ISBN&nbsp;978-1-107-65876-9.
* Benešo Veitmiliškio kronika
* Albertas Vijūkas-Kojalavičius. Lietuvos istorija
* Vygandas Marburgietis. Naujoji Prūsijos kronika. Vilnius. Vaga, 1999 m.

## Išnašos
Andhros istorija

**Andhros istorija** (**Andhra Pradešo istorija**) – Andhros, vieno iš Pietų Indijos istorinių regionų, istorija. Šis regionas, dalinai sutampantis su Andhra Pradešo valstija, yra gyvenamas telugų tautos ir nuo labai senų laikų turėjo savo valstybingumą. Į Indijos sudėtį jis pateko tik Britų Indijos laikais.

## Satavahanų dinastija

Andhra nuo seno buvo minima senovės Indijos epuose Mahabharatoje, Ramajanoje kaip Andhra karalystė. Jos geografinės ribos buvo Krišnos ir Godavario upės, tarp kurių ji buvo.

Po neilgo Maurjų dinastijos valdymo III a. pr. m. e., Andhra iškovojo nepriklausomybę, valdoma Satavahanų dinastijos. Jai valdant valstybė kontroliavo visas vidurio Indijos sritis, o pirmaisiais mūsų eros amžiais – ir Magadhos karalystę šiaurėje. Tai buvo didžiausias Andhros suklestėjimas.

## Susiskaldymas
Po Satavahanų dinastijos žlugimo II a. pabaigoje, valstybė visiškai subyrėjo į smulkias valstybėles. Andhroje ją pakeitė Ikšvakų dinastija, tačiau šalia jos egzistavo smulkesnės Brihatpalajanų, Anandagotrikų, Salankajanų, Višnukundinų dinastijos.

Tuo pat metu hegemoniją susiskaldžiusioje teorijoje buvo įgiję tamilų Palavų dinastija iš Tamilakamo bei kanadų Čalukjų dinastija ir Karnatakos.

## Telugų imperijos

624 m. buvo lemtingi Andhrai, kadangi ji vėl tapo nepriklausoma, valdant Rytų Čalukjoms. Tuo metu valstybėje telugu kalba tapo oficialia, pradėjo formuotis telugų raštas (paremtas kanadų raštu) bei savarankiškas telugų identitetas. Čalukjos valdė iki XII a. pabaigos, su ilgu pertrūkiu X–XI a., kuomet Andhroje buvo įsigalėję Raštrakutai ir Čola imperija.

XII–XIII a. buvo didžiausias Andhros suklestėjimas po satavahanų laikų, kuomet telugų Kakatija imperija valdė didžiules teritorijas.

## Musulmoniškas laikotarpis

Nuo XIV a. šalyje prasidėjo krizė, susijusi su musulmonų įsiveržimais ir Delio sultonato agresija. Vidurio Indijoje susiformavo dvi didelės valstybės, kurios valdė ir Andhros teritorijas. Tai buvo musulmoniškas Bahmani sultonatas ir kiti Dekano sultonatai šiaurėje ir hinduistinė Vidžajanagaros imperija pietuose. XVII a. musulmoniškosios dalys buvo prijungtos prie Mogholų imperijos.

## Kolonijinis laikotarpis
Andhra susiskaldžiusi išliko ir Britų Indijos laikais.

## Andhra Pradešas

Tik iškovojus nepriklausomybę, naujoji valstija buvo sudaryta tautiniu principu, todėl dabar į ją įeina visos telugų gyvenamos sritys.
Benešo Veitmiliškio kronika

**Benešo Veitmiliškio kronika** – (, ) – istorijos šaltinis, parašytas XIV a. antroje pusėje lotynų kalba. Autorius Čekijos karaliaus dvaro istoriografas Benešas Veitmiliškis (m. 1375 m.).

Rašyti kroniką Benešą Veitmiliškį įpareigojo Čekijos ir Vokietijos karalius, Šventosios Romos imperijos imperatorius Karolis IV. Pirmoji dalis yra Prahos bažnyčios kronika, joje atsispindi 1284–1346 m. įvykiai. Jos svarbiausias šaltinis – Pranciškaus Prahiškio kronika, apimanti įvykius nuo XIII a. vidurio iki 1353 m.

Antrojoje dalyje aprašyti įvykiai iki 1374 m. Panaudota Karolio IV autobiografija. Beveik visas kitas tekstas originalus, tai Benešo Veitmiliškio, kaip aprašomų įvykių liudytojo, atsiminimai. Juose yra žinių ir iš Lietuvos. Pasakojama apie Čekijos kariuomenės žygius į Lietuvą 1329, 1337 ir 1345 m., apie Lietuvos Didžiosios Kunigaikštystės kariuomenės ir Lenkijos karalystės kariuomenės bendrą žygį ir 1345 m. mūšį su Čekijos kariuomene. Aprašomas 1326 m. Brandenburgo žygis, lietuvių ir totorių žygis į Lenkiją 1341 m. Ypač svarbios žinios apie Lietuvos didžiojo kunigaikščio Gedimino mirties aplinkybes.

## Nuorodos
* Cronica ecclesiae Pragensis Benessii Krabice de Weitmile – Kronika Beneše Krabice z Weitmile ed. Josef EMLER, in: Fontes rerum Bohemicarum, tom. IV, Pragae 1884, pp. 459–548 Skaitmenizuota, originalo kalba

## Šaltiniai

* I. Hlaváček. Beneš Krabice v. Weitmühl; In: LMA, Bd. 1, Sp. 1907
* Jaroslav Polc: Agnes von Böhmen (1211–1282); Lebensbilder zur Geschichte der böhmischen Länder, Oldenbourg-Verlag 1989, ISBN 3-486-55541-3. S. 176
Klaipėdos universiteto Humanitarinių ir ugdymo mokslų fakultetas

**Humanitarinių ir ugdymo mokslų fakultetas** (KU HUMF) − Klaipėdos universiteto fakultetas.

## Katedros
* Baltų filologijos katedra
* Europos kalbų katedra
* Filosofijos ir kultūrologijos katedra
* Psichologijos katedra
* Pedagogikos katedra

## Centrai
*Jono Pauliaus II krikščioniškųjų studijų centras
*Kalbų ir socialinės dedukcijos centras
Lietuvos muzikos ir teatro akademijos Klaipėdos fakultetas

**LMTA Klaipėdos fakultetas** − Lietuvos muzikos ir teatro akademijos fakultetas Klaipėdoje.

## Istorija
1971 m. Klaipėdoje, 1910–1911 m. statytame buv. Karalienės Augustės Viktorijos mergaičių licėjaus pastate, įsteigtas Šiaulių pedagoginio instituto Muzikos fakultetas, kuriame suformuotos 3 katedros. Vėliau fakultetas padalintas į 3 fakultetus. 1975 m. Klaipėdos fakultetai prijungti prie tuometės LTSR Valstybinės konservatorijos, o 1995 m. perėjo Klaipėdos universiteto žinion kaip Menų fakultetas. 2015 m. fakultetas pervadintas Menų akademija. 2018 m. liepos 1 d. fakultetas vėl prijungtas prie Lietuvos muzikos ir teatro akademijos.

## Katedros

* Muzikos katedra
* Šokio katedra
* Teatro katedra

## Nuorodos
* Klaipėdos universiteto Menų fakulteto Youtube kanalas
Benešas Veitmiliškis

**Benešas Veitmiliškis** (, m. 1375 m. liepos 27 d.) – Bohemijos kronikininkas, žinomas Benešo Veitmiliškio kronika, kurioje yra žinių ir iš tuometinės Lietuvos.

## Biografija
Manoma, kad kilęs iš Bohemijos vladykų (valdovų) šeimos, jo gimtinė – Trčka prie Leipos, Veitmilės () dvaras. Broliai Jonas Krabicė ir Petras Krabicė.

Studijavo bažnytinę teisę. Nuo 1341 m. Prahos Šv. Vito katedros kanauninkas, rūpinosi jos rekonstrukcija. 1373 m. į katedrą iš karaliaus rūmų pergabeno senovines knygas, o 1374 m. katedroje perlaidojo Prahos vyskupus. Nuo 1363 m. Žateco arkidjakonas.

## Kronika

Nuo 1353 m., kai Karališkasis kronikininkas Pranciškus Prahiškis nebegalėjo dirbti, Šventosios Romos imperijos imperatorius Karolis IV jam pavedė sutvarkyti senąsias karalystės kronikas ir papildyti jas. Lotynų kalba perrašyta Pranciškaus Prahiškio kronika tapo Benešo Veitmiliškio kronikos pirmąja dalimi.

Antrąją dalį sudaro imperatoriaus Karolio IV autobiografija ir paties Benešo Veitmiliškio rašyta laikmečio kronika pradedant pirmojo Prahos arkivyskupo Ernesto iš Pardubicės (1300–1364 m.) veikla.

## Nuorodos
* Cronica ecclesiae Pragensis Benessii Krabice de Weitmile - Kronika Beneše Krabice z Weitmile ed. Josef EMLER, in: Fontes rerum Bohemicarum, tom. IV, Pragae 1884, pp. 459-548 Skaitmenizuota, originalo kalba

## Šaltiniai

* I. Hlaváček. Beneš Krabice v. Weitmühl; In: LMA, Bd. 1, Sp. 1907
* Jaroslav Polc: Agnes von Böhmen (1211–1282); Lebensbilder zur Geschichte der böhmischen Länder, Oldenbourg-Verlag 1989, ISBN 3-486-55541-3. S. 176
* Marco Innocenti. ''Benešo Krabicės biografija vokiečių kalba
Lietuvos ledo ritulio lyga

**Nacionalinė ledo ritulio lyga** (NLRL) įkurta 2010 m., yra atvirųjų Lietuvos ledo ritulio čempionatų organizatorė. NLRL prezidentas yra Darius Kasparaitis, vyk. direktorius G.Šabūnas, oficialus tinklalapis www.hockey.lt. 

Komandos kovoja dėl pereinamosios AKROPOLIO taurės. 2011/2012 m. sezone čempionatas buvo suskirstytas į Aukščiausiąjį ir Pirmąjį divizionus, jame žaidė 26 komandos iš Lietuvos, Latvijos ir Rusijos, iš viso 750 žaidėjų, nugalėtojai – Elektrėnų „ESSM/Energija“ (Aukščiausias div.) ir Klaipėdos „Baltija“ (Pirmas div.).

## 2011/2012 m. sezonas

**Aukščiausias divizionas**

1.ESSM Energija Elektrėnai

2.Elektrėnų „ESC“

3.Kėdainių LRK

4.Rygos „Cetra“

5.Kaliningrado „Delavaja Rus“

6.Vilniaus „Vanvita“

**Pirmas divizionas**

**Rytų konferencija**

1.Vilniaus „Ober-Haus“

2.Vilniaus „Vilkai“

3.Juodupės „Juodupė“

4.Vilniaus „Ice Wind“

5.Vilniaus „Hockey Punks“

6.Vilniaus „Meteoras“

7.Vilniaus „Lokiai“

**Centro konferencija**

1.Kauno „Bizonai“

2.Elektrėnų „Strangers“

3.Kauno „Velniai“

4.Jonava „Week on wings“

5.Kauno „Crazy Puck“

6.Kauno „Monstrai“

**Vakarų konferencija**'''

1.Klaipėdos „Batija“

2.Šiaulių „Ledo linija“

3.Kretingos „Grifai“

4.Gargždų „Banga“

5.Klaipėdos „Kirai“

6.Klaipėdos „Toras“.lt

## Nuorodos
* Oficialus lygos puslapis
Hipoksija

**Hipoksija** (, iš  'mažiau' +  'deguonis') – reiškinys, kai sistemoje, kuri turi turėti tam tikrą kiekį deguonies, jo stinga.

Terminas paprastai naudojamas kalbant apie:
* organizmo hipoksiją – deguonies stinga organizme. Plačiai naudojamas medicinos terminas, bet naudojamas kalbant ir apie kitus gyvūnus bei kitokius organizmus.;
* aplinkos hipoksiją – deguonies stinga aplinkoje, paprastai vandens ekosistemoje, įmirkusioje dirvoje ir kt.

## Susijusios sąvokos
* Anoksija;
* Hiperoksija.
Anaheimo Ducks

**Anaheimo „Ducks“** – () NHL Vakarų konferencijos, Ramiojo vandenyno pogrupio ledo ritulio komanda iš Anaheimo, Kalifornijos.

## Istorija
Klubas buvo įkurtas 1993 m. Volto Disnėjaus kompanijos iniacityva, pagal filmą „The Mighty Ducks“. Disnėjus 2005 m. pardavė komandą Henriui ir Siuzanai Samueliams, kurie pakeitė pavadinimą į Anaheimo „Ducks“.

## Sezonai

## Nuorodos
* Oficiali klubo svetainė
Udžda

**Udžda** (arab.: وجدة) – Maroko miestas (apie 500 000) šiaurės rytų šalies dalyje 60 km į pietus nuo Viduržemio jūros ir 15 km į vakarus nuo Alžyro sienos. Udžda yra Maroko Rytų regiono sostinė.

## Istorija
994 m. miestą įkūrė Zenata genties valdovas Ziri ibn Atija. Miestas labai nukentėjo nuo dažnų Maroko sultonų karų su vidurio Magrebu. XIII a. Jusufas Abu Jakubas miestą atstatė.

1844 m. ir 1859 m. Udždą užėmė Prancūzija. 1844 m. netoli miesto įvyko Islio mūšis. Okupavus Udždą čia buvo įkurta karo bazė.

Udždoje gimė Alžyro prezidentas Abdelaziz Bouteflika. Mieste yra tarptautinis Angado oro uostas, atliekantis reguliarius skrydžius į Europą. Udždoje įsikūręs technologijų universitetas ir Mohamedo I universitetas, kuriame dėstoma anglų, prancūzų ir arabų kalbomis.

## Sportas
* MC Oujda – „Muludijos“ sporto klubas; futbolo ekipa rungtyniavo Botola.
* Garbės stadionas () – talpinantis 19 tūkst. žiūrovų.

## Nuorodos
* Miesto gidas
* Maroko Rytų regionas

## Išnašos
Dabartinė grynoji vertė

**Dabartinė grynoji vertė** (ang. NPV, net present value) – pagrindinis ir svarbiausias investicijų vertinimo instrumentas. Specialioje literatūroje ir skaičiavimuose dabartinė grynoji vertė žymima santrumpa NPV. Tai yra skirtumas tarp investicijos dabartinės vertės rinkoje ir jos kaštų.

## NPV apskaičiavimas ir NPV taisyklė

Skaičiavimuose investicijos kaštai žymimi su minuso ženklu.
NPV parodo, kokia vertė yra sukurta (arba gali būti prarasta) investavus.
NPV apskaičiuojama diskontuojant visus pinigų srautus atitinkamais periodais atgal ir iš jų atėmus investiciją. Pagal NPV taisyklę investicija yra priimtina, kai NPV teigiama. Nepriimtina, kai neigiama.

## Pavyzdys

Investuojama 30000 litų, o visus kitus septynerius metus gaunama 6000 litų grynojo pelno. Ar verta investuoti į šį projektą, kai palūkanų norma (diskonto norma - r) lygi 15 %?

NPV=\frac{6000}{(1+0,15)^1}+\frac{6000}{(1+0,15)^2}+\frac{6000}{(1+0,15)^3}+\frac{6000}{(1+0,15)^4}
+\frac{6000}{(1+0,15)^5}+\frac{6000}{(1+0,15)^6}+\frac{6000}{(1+0,15)^7}
-30000=-5200 (litų)

Vadinasi, jei remsimės NPV taisykle, investiciją atmesime, nes gavome minusinę vertę. Tai reiškia nuostolius.

## Išimtys

Minusinė NPV nereiškia, kad investicija nieko neuždirba. Ji yra tiesiog prastesnė už alternatyvas. Neigiamas NPV (-NPV) parodo, kad neverta priimti tokio sprendimo dėl alternatyvaus geresnio, o ne kad tai apskritai prastas sprendimas.
Edward Witten

**Edvardas Vitenas** (, g. 1951 m. rugpjūčio 26 d.) – JAV fizikas teoretikas, vienas pagrindinių superstygų teorijos tyrėjų pasaulyje. Prinstono Pažangiųjų tyrimų instituto profesorius emeritas.

Įnešė didelį indėlį į teorinę fiziką, o 1990 m. už įtaką matematikos vystymui gavo Fildso medalį. 1995 m. konferencijoje Pietų Kalifornijos universitete pasiūlė M teoriją, kurią naudojo anksčiau atrastiems dvilypumams paaiškinti. Tai suteikė naujo kvėpavimo stygų teorijai (žr. antroji superstygų revoliucija).

## Biografija
Edvardas Vitenas gimė Baltimorėje (Merilandas, JAV), žydų Lorraine W. Witten ir Louis Witten šeimoje. Brandeso universitete gavo istorijos bakalauro laipsnį. Vitenas planavo tapti politiniu žurnalistu, rašė straipsnius į „The New Republic“ ir „The Nation“. Trumpai dirbo George McGovern prezidento rinkimų kampanijoje. Vėliau vieną semestrą studijavo ekonomiką Viskonsino-Medisono universitete, tačiau iškrito. 1976 m. apgynė fizikos mokslų daktaro disertaciją Prinstono universitete (vadovas David Gross).

E. Vitenas vedęs Chiara Nappi, fizikos profesorę Prinstono universitete. Jo brolis, Matt Witten, yra kelių populiarių televizijos serialų (pvz., „Daktaras Hausas“ ir „L. A. Law“) vienas iš scenaristų ir prodiuserių.

### Akademinė karjera

1980-1987 m. dirbo profesoriumi Prinstono universitete. 1999-2001 m. trumpai darbavosi Kalifornijos technologijų institute. Šiuo metu yra matematinės fizikos profesorius Pažangiųjų tyrimų institute Prinstone, Naujajame Džersyje (JAV).

## Tyrimai ir pasiekimai

Edvardas Vitenas daug prisidėjo prie teorinės fizikos. Aktyviai reiškėsi kvantinėje lauko teorijoje, stygų teorijoje bei kai kuriose topologijos ir geometrijos srityse. Jo indėlis apima supaprastintą teigiamos energijos teoremos įrodymą, darbus supersimetrijoje ir Morzės teorijoje, įžangą į topologinę kvantinę lauko teoriją bei M teorijos numatymą.

## Įvertinimas
* 1982 m. – MacArthur stipendija.
* 1990 m. – Fildso medalis.
* 2000 m. – Nemerso matematikos premija.
* 2002 m. – JAV Valstybinis mokslo medalis.
* 2006 m. – Popiežius Benediktas XVI paskyrė Popiežiaus mokslų akademijos nariu.
* 2008 m. – Crafoord premija.

## Šaltiniai

## Nuorodos

* Edvardo Viteno tinklalapis Institute for Advanced Study 
* Publikacijos archyve arXiv
Kolumbo Blue Jackets

**Kolumbo „Blue Jackets“** – () NHL Austrumu konferencijos Metropolitēna pogrupio ledo ritulio komanda iš Kolumbo, Ohajo, JAV.

## Istorija
2000 m. dėl Nacionalinė ledo ritulio pranešė, kad praplečia lygą, ir Kolumbo "Blue Jackets" gali dalyvauti NHL lygoje.

## Sezonai

## Nuorodos
Oficiali klubo svetainė
Angado tarptautinis oro uostas

**Angado oro uostas** (IATA: **OUD**, ICAO: **GMFO**) – oro uostas prie Udždos, Maroke.

Angado oro uostas vidutiniškai per metus aptarnauja 250 000 keleivių ir gali priimti Boeing 747 tipo lėktuvus. Bendras oro uosto plotas – 444 ha. 2007 m. kovo 22 d. oro uostui suteiktas ISO 9001:2000 sertifikatas.

## Aviakompanijos ir kryptys
* Aigle Azur (Paryžius)
* Royal Air Maroc (Amsterdamas, Briuselis, Kasablanka, Paryžius)
* Atlas Blue (Marselis)
* Jetairfly (Briuselis)
* Transavia.com (Paryžius – Orli)
Lyguma

**Lyguma** – sausumos, jūros ar vandenyno dugno paviršiaus dalis, kuriai būdingas visai visai nedidelis aukščio svyravimas (iki 200 m) ir nedidelis paviršiaus pokrypis (iki 5°). Lygumos užima 64 % sausumos teritorijos. Didžiausia pasaulio lyguma – Amazonės žemuma (daugiau nei 5 mln. km²).

Lygumos skirstomos į žemumas, aukštumas ir plokščiakalnius.

* ***Žemumoms*** būdingi plokšti sausumos paviršiai (0–200 m virš jūros lygio). Jos susidaro:
** iškilus jūros dugnui – Pakaspijo žemuma;
** susiklosčius upių sąnašomis (aliuvinė žemuma) – Indo-Gangos žemuma;
** prieledyninių marių dugne (moreninė žemuma) – Vidurio Lietuvos žemuma.

* ***Aukštumoms*** būdingi daugiau kalvoti paviršiai (200–500 m virš jūros lygio). Jos gali būti:
** **akumuliacinės** (žemyninio apledėjimo sritys) – Baltijos aukštuma;
** **tektoninės** (iškeltos žemės gelmių vidinių jėgų);
** **denudacinės** (nuardytos senų kalnų sritys) – Škotijos, Silezijos aukštumos.

* ***Plokščiakalniai*** – daugiau nei 500 m iškeltos plokščios (plynaukštės arba banguotos aukštumos, susidariusios iškilusių platformų srityse arba iškeltose ir neturinčiose nuosėdinių uolienų dangos platformų dalyse – *skyduose* – Brazilijos, Dekano plokščiakalniai.

Pagal struktūrinę prigimtį lygumos skirstomos į platformų ir orogeninių (kalnų) sričių.

## Literatūra

* Gaublys, gamtinė geografija (geografijos vadovėlis 11 – 12 klasei), „Didakta“, 2011 m., (71 psl.) ISBN 978-609-8002-90-4
Ištaka

**Ištaka** – vieta, kurioje prasideda upė ar upelis. Paprastai tai vieta (šaltinis, ežeras, ledynas, pelkė), nuo kur upė turi nuolatinę tėkmę.
Kai kurių upių ištaka laikoma dviejų upių skirtingais pavadinimais santaka. Nustatant tokių upių hidrografinį ilgį prie pagrindinės didžiosios upės pridedamas vienos iš dviejų sutekėjusių upių, paprastai ilgesniosios, ilgis.

## Nuorodos
* Ištaka. In: Lietuviškoji tarybinė enciklopedija. 4 t. Gariga – Jančas. V.: 1978, p. 565.
Supermenas

**Supermenas** – išgalvotas „DC Comics“ superherojus. Pirmą kartą pasirodė komiksų knygos „Action Comics“ 1-ajame numeryje 1938 m. birželio mėn. Nuo to laiko tapo viena žymiausių ir mėgiamiausių komiksų figūrų visame pasaulyje. Taip pat jis buvo vienas pirmųjų superherojų komiksų istorijoje ir turėjo didelę įtaką visai Amerikos kultūrai.

## Istorija
Supermenas (Kal-El) – ateivis iš Kriptono planetos, kurį prieš planetai susinaikinant, tėvai išsiuntė į žemę. Čia jį įsivaikina žemiečių pora.
Užaugęs Klarkas Kentas tampa žurnalistu Metropolio miesto laikraštyje The Daily Planet, kur ne tik rašo straipsnius, bet taip pat kovoja su nusikaltėliais.

## Galios ir sugebėjimai
Būdamas superherojaus prototipu, Supermenas turi daugumai jų būdingų galių. Jis yra neįtikėtinai stiprus, greitas, atsparus fizinėms atakoms, gali skraidyti, turi regėjimo galių (rentgeno spindulių, šiluminė, teleskopinė, infraraudonoji, mikroskopinė rega), superklausą ir superkvėpavimą, kuris leidžia sušaldyti objektus.
Jo silpnybė – kriptonitas (medžiaga iš jo gimtosios Kriptono planetos). Būdamas arti jos, jis tampa silpnas ir pažeidžiamas. Ilgas kriptonito veikimas gali numarinti Supermeną.

## Kita medija
Nuo pat pasirodymo komiksuose, apie Supermeną buvo kuriami animaciniai serialai, televizijos serialai, vaidybiniai filmai.

2025 m. išleistas James Gunn režisuotas filmas „Supermenas“.
## Nuorodos

* Oficiali svetainė
Subatas

**Subatas** () – ežeras šiaurės rytų Lietuvoje, Rokiškio rajone, apie 8 km į šiaurės rytus nuo Obelių, ir Latvijoje, Aukštutinės Dauguvos savivaldybėje. Lietuvoje yra 30,7 ha ežero. Ištįsęs šiaurės–pietų kryptimi 2,47 km, plotis iki 0,3 km. Altitudė 121,1 m. Telkšo rininės kilmės duburyje. Krantai statūs, aukšti. Apyežerėje – dirbami laukai, miškeliai, iš pietų prieina Šarkiškio miškas.

Subatas šiaurėje protaka jungiasi su Latvijoje esančiu Subatės ežeru (), rytuose išteka Dzirnavupytės upelis į Kriauną.

Netoli ežero vakarinio kranto eina kelias . Šiaurinėje pakrantėje įsikūręs Latvijos miestas Subatė, vakarinėje – Pasubatė ir Trumpiškiai (Lietuva).

## Šaltiniai
Lietuvos metų sportininkas

**Lietuvos metų sportininkas** – sporto nominacija, skiriama kasmet geriausiam sportininkui, turinčiam Lietuvos pilietybę. Rinkimus organizuoja Lietuvos tautinis olimpinis komitetas kartu su privačiais subjektais.

## Laureatai
### 1956–2013

### 2013–2020

### 2021–

## Pastabos

## Nuorodos
* (red.) Steponas Maculevičius, Doloresa Baltrušiene, *Znajomość z Litwą. Księga tysiąclecia. Tom pierwszy. Państwo*, Kraštotvarka, Kaunas, 1999, ISBN 9986-892-34-1, s. 270-271 
* Naujas metų sportininko rinkimų projektas – rinksime geriausią vyrą ir moterį
## Šaltiniai
Motiejus Dogelis

**Motiejus Dominykas Dogelis** (, 1715 m. rugpjūčio 6 d. Hembulai (Gimbutai?) prie Lydos – 1760 m. vasario 24 d. Varšuva) – istorikas, Lietuvos Didžiosios Kunigaikštystės ir Lenkijos istorinių šaltinių leidėjas.

## Biografija
Mokėsi Ščiutino pijorų mokykloje (Lydos pavietas). Pijorų vienuolijos narys nuo 1730 m. 1744–1746 m. filosofijos, teisės ir kitų mokslų žinias gilino Leipcigo, Paryžiaus ir Strasbūro universitetuose. Mokytojavo pijorų mokyklose. 1747 m. Vilniaus pijorų kolegijos rektorius. Prie kolegijos 1754 m. įsteigė vieną geriausių Abiejų Tautų Respublikos spaustuvių, 1756 m. įkūrė bajorų jaunimo internatą.

## Istoriografas
Sumanęs parengti Lietuvos Didžiosios Kunigaikštystės ir Lenkijos istorinių dokumentų publikaciją, jai medžiagą rinko Vokietijos, Prancūzijos, Olandijos, Abiejų Tautų Respublikos dokumentų saugyklose.

Vilniuje išleistos svarbiausios publikacijos:
* Lenkijos karalystės ir Lietuvos Didžiosios Kunigaikštystės aktų kodeksas ( t. l 1758 m., t. 5 1759 m., t. 4 1764 m. Kitiems tomams (planuota išleisti 8 tomus) surinkta medžiaga liko rankraščiuose ir saugoma Pagrindiniame senųjų aktų archyve Varšuvoje).
* Lenkijos karalystės ir Lietuvos Didžiosios Kunigaikštystės sienos (*Limites Regni Poloniae et Magni Ducatus Lithuaniae*, 1758 m.).

## Šaltiniai
PID reguliatorius

**PID reguliatorius** – reguliatorius, turintis grįžtamąjį ryšį ir naudojamas pramoninėse kontrolės sistemose. Reguliatorius yra parametriškai optimizuojamas, kurį sudaro 3 grandys: proporcinė (P), integruojanti (I) ir diferencijuojanti (D). Tolydinio PID reguliatoriaus išraiška:

U(t)=K\left[e(t)+\frac{1}{T_{I}}\int_{0}^{t}{e(\tau)}{d(\tau)}+T_{D}\frac{de(t)}{dt}\right]

kur K – perdavimo koeficientas, TI – integruojančios grandies laiko pastovioji, TD – diferencijuojančios grandies laiko pastovioji.

## Nuorodos
Juozapas Silvestras Dovydaitis

**Juozapas Silvestras Dovydaitis** (1826 m. sausio 12 d. Mantviliškiai, Šiaulėnų valsčius – 1883 m. sausio 9 d. Alūksta) – Lietuvos kunigas, rašytojas, pedagogas.

## Biografija
1848–1850 m. mokėsi Žemaičių kunigų seminarijoje. 1854 m. baigęs Sankt Peterburgo dvasinę akademiją ir įšventintas kunigu kunigavo ir mokytojavo Stelmužėje, Panevėžyje. Nuo 1858 m. vyskupo Motiejaus Valančiaus sekretorius, 1860–1863 m. Žemaičių kunigų seminarijos rektorius.

Įtartas, kad rėmė 1863 m. sukilėlius, 1864 m. rusų valdžios suimtas, 1865 m. ištremtas į Sibirą. 1882 m. atvyko į Latviją.

## Kūryba
Vienas lietuvių didaktinės literatūros kūrėjų. Parašė apysaką „Šiaulėniškis senelis“ (3 d. 1860–1864 m.) 4 dalis, „Gyvenimas Stepo Raudnosio“ išėjo 1895 m. Apysakoje pavaizdavo valstiečių buitį, propagavo blaivybę. Pasakojimui būdinga gyvos žmonių šnekos intonacijos.

Sukūrė giesmių, išvertė Ivano Krylovo pasakėčių.

## Bibliografija
* J. S. Dovydaitis Šiaulėniškis senelis. Lietuvių didaktinė proza. - Vilnius, 1982 m.
* Šiaulėniškis Senelis: didaktinė apysaka / Juozapas Silvestras Dovydaitis (sud. Jerutė Vaičekauskienė; pratarmę parašė Aurelijus Veryga). - Panevėžys: E. Vaičekausko knygyno leidykla, 2009. - 247 p.: iliustr. - ISBN 978-9955-758-13-6

## Šaltiniai

* J. Tumas. Kun. Juozapas Silvestras Dovydaitis. - Kaunas, 1924 m.
Taurožė

**Taurožė** – upė Anykščių rajone, Šventosios kairysis intakas, 109 km nuo Šventosios žiočių, Lašinių kaime įteka į Šventąją.

Upėvardis kildinamas nuo gyvūno pavadinimo *[[tauras]]*.

## Šaltiniai
Teokratija

**Teokratija** – valdymo forma, kurioje Dievas arba dvasininkai turi aukščiausiąją valdžią. Teokratinės vyriausybės įgyvendina teonominius įstatymus.

Buvo paplitusi senovės Rytų valstybėse (pvz., Asirijoje, Babilonijoje, Egipte, Judėjoje).

## Šaltiniai
Vygaudas

**Vygaudas** – lietuviškas vardas. Kilo nuo vyd - (iš - vydo) + gaud - (gaudyti). Moteriškas vardo variantas - **Vygaudė**. Vardo trumpinys - Vygis.

Vardadienis: gruodžio 16 d.

## Žmonės
* Vygaudas Ušackas - diplomatas, ministras
Maharaštros istorija

**Maharaštros istorija** – Maharaštros, istorinio-kultūrinio Pietų Azijos subregiono, gyvenamo maratų tautos, istorija. Jis nuo labai senų laikų turėjo savo valstybingumą ir savarankišką istoriją.

## Senovė
Maharaštros regionas III a. pr. m. e. trumpai priklausė Maurjų imperijai, kuriai suirus, valdžią teritorijoje užgrobė Andros valstybė, valdoma Satavahanų. Nors ši valstybė buvo kilusi iš dravidų telugų teritorijų, užkariavusi indoeuropietiškas Maharaštros sritis, ji perkėlė sostinę į šias teritorijas. Satavahanų imperijoje valstybine kalba tapo maharaštri, dabartinės maratų kalbos pirmtakė, čia formavosi būsimųjų maratų identitetas.

## Vakataka dinastija

III a. žlugus Satavahanų imperijai, ją Maharaštroje pakeitė Vakataka dinastija, kurioje vėl suklestėjo menas ir kultūra, sukurtos garsiosios Adžantos olos. Ši imperija buvo bendralaikė Guptams, kurie tuo metu valdė Indijos šiaurę.

## Karnatakos hegemonija
VIII–XII a. Maharaštra priklausė galingai valstybei pietuose – Karnatakai: ją valdė Raštrakutų ir Čalukjų dinastijos. XII a. pabaigoje-XIII a. maratai vėl susigražino valdžią, valdant vietinei Seuna dinastijai.

## Musulmonų sultonatai

Nuo XIII a. Maharaštros istoriją lėmė musulmoniškos valstybės. Po Delio sultonato įtakos čia susiformavo keletas Dekano sultonatų.

## Maratų imperija

XVII a., regione stiprėjant Mogolų valdžiai, prasidėjo pasipriešinimo judėjimas. Jis išaugo kaip nauja dinastija, kuri sukūrė galingą Maratų imperiją, kurį laiką valdžiusią visą Dekaną.

## Kolonijinis laikotarpis
1777–1818 m. maratai kovojo nuožmius karus su Britanija, kurie baigėsi jų pralaimėjimu. Maharaštra buvo įjungta į Bombėjaus provinciją.

## Maharaštros valstija

Po nepriklausomybės 1947 m. buvo pradėta formuoti Maharaštros valstija, kuri dabartinį pavidalą įgavo 1960 m.
Europos humanitarinis universitetas

**Europos humanitarinis universitetas** (**EHU**; , , ) − universitetinį išsilavinimą teikianti nevalstybinė aukštoji mokykla.

## Istorija

1992 m. Minske (Baltarusija) įkurtas Europos humanitarinis universitetas.

2004 m. aukštoji mokykla nutraukė savo veiklą Baltarusijoje.

2005 m. universitetas buvo atkurtas Lietuvoje.

2006 m. suteiktas universiteto statusas.

2018 m. persikraustė į naujus rūmus Vilniaus Senamiestyje.

2019 m. suteiktas naujas leidimas vykdyti studijas.

2020 m. EHU tapo Atviros visuomenės Universitetų tinklo narė.

## Valdymas

### Visuotinis dalininkų susirinkimas
Visuotinis dalininkų susirinkimas yra Universiteto aukščiausias kolegialus valdymo organas. Jo nariai yra Rytų Europos studijų centras (Lietuva), Atviros visuomenės fondai (JAV) ir Eurazijos fondas (JAV).

### Valdančioji taryba
Valdančioji taryba yra atsakinga už strateginį valdymą, finansus ir veiksmingą universiteto veiklą. Nuo 2020 m. sausio 6 d. Tarybai pirmininkauja buvęs LR Ministras pirmininkas Andrius Kubilius.

### Rektorius
Buvęs Bulgarijos Respublikos švietimo, jaunimo ir mokslo ministras prof. Sergei Ignatov yra paskirtas EHU Rektoriumi nuo 2018 m. kovo 1 d.

2025 m. sausio 6 d. Dr. Vilius Šadauskas oficialiai pradėjo eiti rektoriaus pareigas.

### Senatas
Senatas yra Universiteto kolegijinis akademinis konsultacinis organas. Senato nariai yra 2 profesoriai, 2 docentai, 1 lektorius ir 1 asistentas nuo kiekvieno iš akademinių departamentų, akademinių departamentų vadovai, 3 studentų atstovai, akademinių reikalų prorektorius bei kanclerius. Senato pirmininkas yra prof. Aliaksandr Puptsau.

## Studijos

### Bakalauro programos

* Europos paveldas
* Medijos ir komunikacija
* Pasaulio politika ir ekonomika
* Vizualinis dizainas

### Vientisųjų studijų programos

* Tarptautinė teisė ir ES teisė

### Magistro programos

* Kultūros paveldo vystymas
* Viešoji politika
* Vizualinė plastika

### Doktorantūra

* Filosofija (kartu su VDU ir LKTI)

## Išnašos

## Nuorodos
* Europos humanitarinio universiteto tinklavietė (rusų, lietuvių, baltarusių, anglų k.)